Palestina dobila status nečlanice - promatrača u Ujedinjenim Narodima 
138 država - članica UN-a je glasalo da se Palestini dodijeli status u UN-u promatrača - nečlanice, 41 država je bila uzdržana, a Sjedinjene Države su bile medju 9 zemalja koje su se usprotivile rezoluciji.
Delegati u Ujedinjenim Narodima su gromoglasnim aplauzom pozdravili glasanje sa 138 glasova Palestinski promatrački status u Svjetskoj Organizaciji. Sjedinjene države su bile medju devet zemalja koje su se usprotivile takvom statusu. Obraćajući se delegatima pred glasanje, palestinski predsjednik Mahmoud Abbas je rekao da njegov narod ne želi prihvatiti ništa manje od nezavisne palestinske države u kojoj bi glavni grad bio istočni Jerusalem. On je dodao da će rezolucija poslati jasnu poruku Palestincima da pridržavati se medjunarodnog zakona ne znači gubiti. , kazao je Abbas. Stalni izraelski predstavnik u UN-u , Ron Prosor, je na palestinske navode o smrtonosnim izraelskim napadima, kolonijalizmu i rasizmu, uzvratio optužbama o palestinskom teroru i raketama usmjerenim ka Izraelu. Za Jerusalem je rekao da je to srce Izraela. Protivnici rezolucije, uključujući Sjedinjene Države ,su ustvrdili da isključivo direktni pregovori izmedju Izraelaca i Palestinaca, bez ikakvih preduvjeta, mogu donijeti stvarni mir. Državni sekretar Hillary Clinton je izjavila da staza ka rješenju sa dvije države, što bi ispunilo želju Palestinaca, vodi kroz Jerusalem i Ramallu, a ne New York. , kazala je Clintonova. Na Capitol Hill-u, dvostranačka grupa senatora je zaprijetila da će zatvoriti ured Palestinske Oslobodilačke Organizacije u Washingtonu i obustaviti financijsku pomoć ukoliko se pojačani palestinski status u UN-u bude koristio kako bi se Izrael tužio Medjunarodnom Krivičnom Sudu.